Document ID: 32006D0289

KOMISJONI OTSUS,
12. aprill 2006,
millega muudetakse otsust 1999/659/EÜ Euroopa Põllumajanduse Arendus- ja Tagatisfondi tagatisrahastust maaelu arengumeetmetele aastateks 2000-2006 tehtavate eraldiste suunava jaotuse kindlaksmääramise kohta liikmesriikide vahel
(teatavaks tehtud numbri K(2006) 1542 all)
(Ainult taani-, hollandi-, inglis-, soome-, prantsus-, saksa-, kreeka-, itaalia-, portugali-, hispaania- ja rootsikeelne tekst on autentne)
(EMPs kohaldatav tekst)
(2006/289/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. mai 1999. aasta määrust (EÜ) nr 1257/1999 Euroopa Põllumajanduse Arendus- ja Tagatisfondi (EAGGF) toetuse kohta maaelu arendamiseks, (1) eriti selle artikli 46 lõiget 2,
ning arvestades järgmist:
(1)
Otsusega 1999/659/EÜ (2) määras komisjon kindlaks liikmesriikidele aastail 2000-2006 maaelu arendamise meetmeteks ettenähtud esialgsed eraldised, mida osaliselt rahastab EAGGF tagatisrahastu.
(2)
Otsuse 1999/659/EÜ artikli 1 kolmanda lõigu kohaselt piiratakse EAGGF toetuse saamise tingimustele vastavate kulude summat ajavahemikuks 16. oktoobrist kuni 31. detsembrini 2006. Kõnealust sätet ei kohaldata enam vastavalt nõukogu 21. juuni 2005. aasta määruse (EÜ) nr 1290/2005 (ühise põllumajanduspoliitika rahastamise kohta) (3) artikli 39 lõikesse 1 lisatud üleminekumeetmetele.
(3)
Vastavalt määruse (EÜ) nr 1257/1999 artikli 46 lõikele 3 kohandatakse algset vahendite jaotamist vastavalt tegelikele kulutustele ja liikmesriikide poolt esitatavatele muudetud kuluprognoosidele, võttes arvesse programmide eesmärke.
(4)
Vastavalt komisjoni 29. aprilli 2004. aasta määruse (EÜ) nr 817/2004 (millega kehtestatakse üksikasjalikud rakenduseeskirjad nõukogu määrusele (EÜ) nr 1257/1999 Euroopa Põllumajanduse Arendus- ja Tagatisfondi (EAGGF) toetuse kohta maaelu arendamiseks) (4) artikli 57 lõikele 2 kohandab komisjon otsusega 1999/659/EÜ liikmesriikidele määratud esialgseid eraldisi kahe kuu jooksul pärast asjaomase finantsaasta eelarve vastuvõtmist.
(5)
Esialgsete eraldiste kohandamisel tuleb arvesse võtta meetmete rahastamist liikmesriikides aastatel 2000-2005 ja korrigeeritud prognoose aastaks 2006, mis esitatakse enne 1. oktoobrit 2005. Komisjoni määruse (EÜ) nr 817/2004 artikli 55 lõike 1 punkti b sätete põhjal nähtub 2006. aasta kuluprognoosist, et üks osa 2006. aasta eelarveassigneeringutest jääb eraldamata. Vastavalt määruse (EÜ) nr 1257/1999 artikli 46 lõikele 3 jagab komisjon kasutamata vahendid nende liikmesriikide vahel, kes otsusesse 1999/659/EÜ lisatud esialgsete eraldiste jaotamise põhimõtet järgides prognoosivad programmitöö perioodiks 2000-2006 oma finantsraamistiku täielikku kasutamist.
(6)
Nõukogu 29. septembri 2003. aasta määruses (EÜ) 1782/2003 (millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks ning muudetakse määruseid (EMÜ) nr 2019/93, (EÜ) nr 1452/2001, (EÜ) nr 1453/2001, (EÜ) nr 1454/2001, (EÜ) nr 1868/94, (EÜ) nr 1251/1999, (EÜ) 1254/1999, (EÜ) nr 1673/2000, (EMÜ) nr 2358/71 ja (EÜ) nr 2529/2001) (5) on sätestatud, et ümbersuunamisest tulenevaid summasid võib kasutada täiendava ühenduse toetusena EAGGF tagatisrahastust vastavalt määrusele (EÜ) nr 1257/1999 rahastatavate maaelu arenguprogrammide raames võetavate meetmete jaoks.
(7)
Komisjoni 19. detsembri 2005. aasta otsusega K(2005) 5314 (6) jagati vastavalt määruse (EÜ) nr 1782/2003 artikli 10 lõikele 1 ümbersuunatud summad liikmesriikidele. Kõnealused eraldised on vaja lisada otsusega 1999/659/EÜ kinnitatud 2006. eelarveaasta liikmesriikide eraldiste hulka.
(8)
Seepärast tuleks otsust 1999/659/EÜ vastavalt muuta,
ON VASTU VÕTNUD KÄESOLEVA OTSUSE:
Artikkel 1
Otsust 1999/659/EÜ muudetakse järgmiselt.
a)
artikli 1 kolmas lõik jäetakse välja;
b)
lisa asendatakse käesoleva otsuse lisas esitatud tekstiga.
Artikkel 2
Käesolev otsus on adresseeritud Belgia Kuningriigile, Taani Kuningriigile, Saksamaa Liitvabariigile, Kreeka Vabariigile, Hispaania Kuningriigile, Prantsuse Vabariigile, Iirimaale, Itaalia Vabariigile, Luksemburgi Suurhertsogiriigile, Madalmaade Kuningriigile, Austria Vabariigile, Portugali Vabariigile, Soome Vabariigile, Rootsi Kuningriigile ning Suurbritannia ja Põhja-Iiri Ühendkuningriigile.
Brüssel, 12. aprill 2006

Labels: 18
15
19